Държавен вестник, бр. 114, 2025 г., стр. 13

БРОЙ  114	
Д Ъ Р Ж А В Е Н  В Е С Т Н И К 	
СТР.  13   
по чл. 12, достъп до която имат съответните 
служби на Министерството на вътрешните 
работи (МВР) за издаване на свидетелства за 
управление на МПС, Изпълнителна агенция 
„Автомобилна администрация“ и Министер­
ството на транспорта и съобщенията.“
§ 3. Член 3 се изменя така:
„Чл. 3. (1) Лицата с професионална квалифи­
кация „лекар“, „лекар по дентална медицина“, 
„фелдшер“, „медицинска сестра“, „парамедик“ 
(с придобита трета или четвърта степен на 
професионална квалификация), „акушерка“ 
и „лекарски асистент“ се считат за успешно 
преминали обучението за оказване на първа 
долекарска помощ. Информация за професио­
налната квалификация на лицето и удостове­
ряващия я документ се отразява в единната 
информационна база данни по чл. 12 и тя се 
счита за удостоверение за преминато обучение.
(2) За извършване на удостоверяването 
лицата по ал. 1 отправят искане до БЧК, 
включително по електронен път, в което се 
посочват имената и ЕГН (ЛНЧ) на лицето и 
информация за документа за професионална 
квалификация. Към искането се прилага копие 
от документа за професионална квалификация, 
както следва:
1. копие от дипломата – когато дипломата 
за висше образование е издадена преди 2012 г. 
или не е вписана в Регистъра на всички дейст­
ващи, прекъснали и завършили студенти и 
докторанти по чл. 10, ал. 2, т. 3, буква „в“ от 
Закона за висшето образование;
2. копие от свидетелството за професио­
нална квалификация/дипломата за средно 
образование – когато дипломата за средно 
образование е издадена преди 1 януари 2007 г. 
или документът не е вписан в Регистъра за 
документите за завършено основно образо­
вание, средно образование и/или степен на 
професионална квалификация по чл. 141, ал. 3 
от Закона за предучилищното и училищното 
образование, съответно когато свидетелството 
за професионална квалификация е издадено 
преди 1 август 2016 г. или документът не е 
вписан в регистрите на съответния център 
за професионално обучение или професио­
налния колеж;
3. документ за призната професионална 
квалификация. При необходимост от справка 
тя се извършва от Министерство на здраве­
опазването.“
§ 4. В чл. 4 думите „кандидатите за водачи 
на моторни превозни средства“ се заменят с 
„лицата по чл. 1, ал. 1“.
§ 5. В чл. 5 ал. 3 се изменя така:
„(3) Лекторите по ал. 2 се определят от 
директора на областните, съответно на сто­
личния съвети на БЧК.“
§ 6. В чл. 7 след думите „оказване на“ се 
добавя „първа“.
§ 7. Член 8 се изменя така:
„Чл. 8. (1) Обучението за оказване на първа 
долекарска помощ се осъществява по учебна 
програма, изготвена от Българския Червен 
кръст, съгласувана с министъра на образо­
ванието и науката и утвърдена от министъра 
на здравеопазването.
(2) Продължителността на обучението е:
1. два дни по шест учебни часа – за канди­
датите за водачи на МПС и водачите, загубили 
правоспособност да управляват МПС на осно­
вание чл. 157, ал. 4 от Закона за движението 
по пътищата;
2. един ден с осем учебни часа – за водачите 
на МПС, извършващи обществен превоз на 
пътници, и водачите, извършващи таксиме­
тров превоз.“
§ 8. В чл. 9 думите „следните теми“ се 
заличават.
§ 9. В чл. 10 думите „тест за установяване 
на усвоения минимум от знания и“ се заме­
нят с „писмен тест и изпълнение на практи­
ческа задача (по индивидуално практическо 
задание) за проверка на усвоените знания и 
практически“.
§ 10. В чл. 11 след думата „теста“ се добавя 
„и не са изпълнили успешно практическата 
задача“, а думата „завършено“ се заменя с 
„преминато“.
§ 11. Член 12 се изменя така:
„Чл. 12. Териториалните структури на Бъл­
гарския Червен кръст поддържат единна ин­
формационна база данни за служебно ползване, 
в която вписват издадените удостоверения 
за преминато обучение за оказване на първа 
долекарска помощ. Българският Червен кръст 
осигурява достъп до информационната база 
данни за служебни проверки на съответните 
служби на МВР за издаване на свидетелства 
за управление на МПС, Изпълнителна аген­
ция „Автомобилна администрация“ и Ми­
нистерството на транспорта и съобщенията 
чрез Информационната система за обмен на 
справочна и удостоверителна информация 
(RegiX).“
§ 12. Приложение № 1 към чл. 2, ал. 2 и 
приложение № 2 към чл. 12 се отменят.
Заключителна разпоредба
§ 13. Наредбата влиза в сила в срок един 
месец от обнародването є в „Държавен вест­
ник“.
Министър на здравеопазването:
Силви Кирилов
Министър на образованието и науката: 
Красимир Вълчев
7571